จีสตีล ตั้งผู้สอบบัญชีพิเศษ
บอร์ดจีสตีล ตั้งผู้สอบบัญชีพิเศษแล้ว ตามคำสั่งของก.ล.ต.
25 ก.พ. 2553

บอร์ดจีสตีล ตั้งผู้สอบบัญชีพิเศษแล้ว ตามคำสั่งของก.ล.ต.
นายริวโซ โอกิโน กรรมการ บริษัท จี สตีล ( GSTEEL ) เปิดเผยว่า  คณะกรรมการมีมติให้แต่งตั้ง บริษัท เคพีเอ็มจี ภูมิไชย สอบบัญชี นำโดย Mr. Bob Ellis เป็นผู้สอบบัญชีตรวจสอบเป็นกรณีพิเศษ  (Special Audit) ตามที่สำนักงานคณะกรรมการกำกับหลักทรัพย์และตลาดหลักทรัพย์ ( ก.ล.ต.) สั่งให้บริษัทจัดให้มีผู้สอบบัญชีตรวจสอบเป็นกรณีพิเศษ สำหรับงบการเงินไตรมาสที่ 3/2552 พร้อมรายงานผลการตรวจสอบต่อสำนักงานก.ล.ต. ภายในวันที่ 1 มีนาคม 2553  โดยบริษัทจขอขยายเวลาในการนำส่งรายงานผลการตรวจสอบออกไปจนถึงวันที่ 7 เมษายน 2553 และคาดว่าจะส่งการเงินประจำปี 2552 สิ้นสุดวันที่ 31 ธันวาคม 2552 ที่ผู้สอบบัญชีรายเดิมได้จัดทำภายในกำหนดวันที่ 2 มีนาคม 2553